《送吴白楼转礼部侍郎回京》
明代·王缜

清朝新政简英才，三十年劳亦异哉。翰苑文章名独步，春官仪礼手亲裁。

雨馀水阔鲲南起，霜后风高雁北回。我昔与君同馆学，送君还上凤凰台。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。